Møtereferat

|  |  |  |  |
| --- | --- | --- | --- |
| Til: | Fra tjenestemannsorganisasjonene: Fra arbeidsgiver:  **Arne Rønning** Tekna **Frank Arntsen**  Jørn-Wiggo Bergquist  **Ove Borstad** NTL Sigbjørn Dalen  **Tove Strømman** NTL **Aud Magna Gabrielsen** (vara)  Andreas Gjeset Parat Elin Sølberg (vara)  **Jan Aage Mortensen** Forskerforbundet Christian Brødreskift  **Joar Flatås** LHVO, Driftsavdelingen Ingrid Volden  **Astrid Solberg** LHVO, Økonomiavd. og ØE-stab Sekretær: **Jens Petter Nygård**/  **Cecilie Holen**  Vararepresentanter  Kari Karlsen Tekna  Wenche Karlseng NTL  Per Einar Iversen Parat  Laila Strypet Forskerforbundet  Raymond Sterten Lokalt hovedverneombud, Driftsavdelingen  Gøril Lønvik Syrstad Lokalt hovedverneombud, Økonomiavd. og ØE-stab | | |
| Kopi til: | Tekna, NITO, NTL, Parat, Forskerforbundet, Personalavdelingen, Lillian Nilsen | | |
| Om: | **LOSAM-møte for LOSAM Økonomi og eiendom  i etterkant av felles LOSAM-møte i Fellesadministrasjonen** | | |
| Møtetid: | 09.06.2016 kl. 13.00–14.00 | Møtested: | Rom 454, 4. etasje Hovedbygget |
| Signatur: | CH | | |

Arbeidsgiver orienterte overordnet om de vurderinger som så langt er gjort, herunder ble lysark gjennomgått. Arbeidsgiver poengterte at gjennom delingen i en strategisk og en operativ enhet vil man få et tydeligere grensesnitt samt at ressurser til strategiutvikling ikke blir spist opp av operativt arbeid. For å unngå silotenkning ved en slik inndeling er det viktig å dra nytte av kompetansen i operativ del ved for eksempel utvikling av strategier.

Arbeidstaker uttrykte at det er viktig at virksomhetsstyringen ikke må bli virksomhetsfjern.

Saken ble diskutert.

I det vesentlige fremkom:

* **Arbeidstaker fremholdt at det hadde vært ønskelig at forhandlingene skulle skjedd på LOSAM-nivå når avdelingsstrukturen er klar gjennom styrevedtak.**
* **Arbeidstakerne opplyste at medarbeidere i eiendom er sterke motstandere av flytting av prosjekt til Campusservice fordi prosjekt er utviklingsarbeid.**
* **verneombud uttrykte bekymring for arbeidsmiljøet, arbeidsbelastning og uavklarte arbeidsforhold på økonomi.**
* **Arbeidstakerne fremholdt at NTNU Grafisk senter har behov for leder i full stilling. Innspillet ble notert av arbeidsgiver.**
* **Forskerforbundet fremholdt at det hadde vært bedre med en økonomiavdeling. Og stilte spørsmål om grunnlaget for at den nye organiseringen skal gi effektivisering. Mente styresaken er lite opplyst, særskilt begrunnelsen for å flytte systemforvaltning til IT.**

Det fremkom også:

* Arbeidstaker uttrykte både behov for synliggjøring av valg av løsningsforslag samt hvordan effektiviseringstiltakene kan nås. Arbeidsgiver svarte at disse innspillene vil bli fulgt opp av Ida Munkeby i og med at dette også kom opp på felles LOSAM-møte.
* Arbeidsgiver understreket videre at et bærende element er samling av sammenlignbare prosesser hos en prosesseier fra «ende til ende».

- arbeidstakerne fremholdt den transaksjonelle enheten i Økonomiavdelingen vil kunne bli så stor slik at det åpner opp for behov for et 4. nivå, og etterlyste begrunnelse for en slik modell.

- Arbeidsgiver orienterte at Campusprosjektet er organisert som prosjekt og er ikke organisert i linja. Det må imidlertid være et tydelig grensesnitt mellom Campusservice, Eiendom og Campusservice.

- Behov for avklaring hvor Systemforvaltning allokeres. Arbeidsgiver orienterte om at ikke er landet om det vil være under IT-avdelingen eller fortsette som en del av Økonomiavdelingen. Det gjenstår grensegangen mellom hva som er forvaltning.

- Hvem skal bestemme kvalitetsnivået i Økonomiavdelingen – kunden eller Riksrevisjonen?

- Arbeidsgiver uttrykte at det er ufravikelig å tilfredsstille krav i lover og forskrifter. Samtidig vil kunden på fakultetsnivå ha ønsker og krav til kvalitet som ikke dekkes av krav i lover og forskrifter.

Arbeidsgiver uttrykte at i arbeidet med bemanningsplaner vil man få dekket opp funksjonene og parallelt vil man arbeide med organiseringsstruktur. Arbeidstaker uttrykte at usikkerhet er en stor belastning og arbeidstaker svarte at man ønsker en løsning så fort som mulig.

Arbeidsgiver uttrykte at vi skal ha et fullt ut forsvarlig arbeidsmiljø og at en ikke kan vente med tiltak til ny organisasjonsmodell er på plass. Disse utfordringene bør komme frem i arbeidsmiljøkartleggingen.